**Molėtų rajono savivaldybės taryba**

**SPRENDIMAS**

**DĖL PAVEDIMO SAVIVALDYBĖS KONTROLIERIUI PARENGTI IŠVADĄ**

2021 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, 27 straipsnio 1 dalies 3 punktu ir atsižvelgdama į Molėtų rajono savivaldybės vandens tiekimo ir nuotekų tvarkymo infrastruktūros plėtros specialųjį planą, patvirtintą Molėtų rajono savivaldybės tarybos 2009 m. balandžio 30 d. sprendimu Nr. B1-82 „Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano patvirtinimo“, Molėtų rajono savivaldybės 2018–2024 metų strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, 3.1.1 uždavinį, Molėtų rajono savivaldybės strateginio veiklos plano 2021–2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“, priemones: 03.3.1.1.6 „Buitinių nuotekų tinklų įrengimas Žvyrakalnio kvartale“, 03.3.1.1.10 „Buitinių nuotekų siurblinės ir tinklų įrengimas Sporto g. kvartale“, 03.3.1.1.11 „Buitinių nuotekų siurblinės ir tinklų įrengimas Vilniaus g. kvartale (nuo senos degalinės)“, UAB „Molėtų vanduo“ 2021 m. vasario 17 d. raštą Nr. IS-M-2 „Dėl paskolos laidavimo“,

Molėtų rajono savivaldybės taryba n u s p r e n d ž i a:

Pavesti savivaldybės kontrolieriui iki 2021 m. kovo 12 d. parengti išvadą dėl garantijos suteikimo UAB „Molėtų vanduo“ imti 63000 eurų paskolą projekto „Nuotekų surinkimo tinklų plėtra Molėtų miesto aglomeracijoje“ finansavimui gauti pagal 2014–2020 m. Europos Sąjungos fondų investicijų veiksmų programos priemones Nr. 05.3.2-VIPA-T-024 „Nuotekų surinkimo tinklų plėtra“ ir Nr. 05.3.2-FM-F-015 „Vandentvarkos fondas“, įvertinti UAB „Molėtų vanduo“ finansines galimybes imti paskolą bei Molėtų rajono savivaldybės galimybę prisiimti 63000 eurų dydžio garantiją kreditoriui, suteiksiančiam paskolą UAB „Molėtų vanduo“.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras